ಈ ವಾರ ಸಿನಿ ಸುನಾಮಿ : ಹನ್ನೊಂದು ಚಿತ್ರಗಳು ಬಿಡುಗಡೆ

ಸ್ಯಾಂಡಲ್ ವುಡ್ ನಲ್ಲಿ ಈ ವಾರ ಬರೋಬ್ಬರಿ ಹನ್ನೊಂದು ಚಿತ್ರಗಳು (Movie) ಬಿಡುಗಡೆ (Release) ಆಗುತ್ತಿವೆ. ಈ ಮೂಲಕ ನೋಡುಗನನ್ನೇ ಚಿತ್ರಗಳು ಬೆಚ್ಚಿ ಬೀಳಿಸಿವೆ. ಇತ್ತೀಚಿನ ದಿನಗಳಲ್ಲಿ ವಾರಕ್ಕೆ ನಾಲ್ಕೈದು ಚಿತ್ರಗಳು ರಿಲೀಸ್ ಆಗುವುದು ಸಾಮಾನ್ಯವಾಗಿತ್ತು. ಆದರೆ, ಈ ವಾರ ಹನ್ನೊಂದು ಚಿತ್ರಗಳು ರಿಲೀಸ್ ಆಗುವ ಮೂಲಕ ನಿರ್ಮಾಪಕರಲ್ಲಿ ಆತಂಕ ಮೂಡಿಸಿವೆ. ಕನ್ನಡದ ಹನ್ನೊಂದು ಚಿತ್ರಗಳ ಜೊತೆ ತೆಲುಗು, ತಮಿಳು ಮತ್ತು ಮಲಯಾಳಂ ಹಾಗೂ ಹಿಂದಿ ಚಿತ್ರಗಳು ಕೂಡ ಥಿಯೇಟರ್ ನಲ್ಲಿವೆ. ಹೀಗಾಗಿ ಕನ್ನಡದ ಪ್ರೇಕ್ಷಕ ಗೊಂದಲದಲ್ಲಿದ್ದಾನೆ.

ಈ ವರ್ಷ ಶುರುವಾಗಿ ಇನ್ನೂ ಎರಡು ತಿಂಗಳು ಪೂರ್ತಿಯಾಗಿಲ್ಲ. ಆಗಲೇ ಸ್ಯಾಂಡಲ್ ವುಡ್ ನಲ್ಲಿ ಬಿಡುಗಡೆಯಾದ ಚಿತ್ರಗಳ ಸಂಖ್ಯೆ ಐವತ್ತರ ಸಮೀಪವಿದೆ. ಈವರೆಗೂ ಕನ್ನಡದಲ್ಲೇ 47 ಚಿತ್ರಗಳು ಬಿಡುಗಡೆ ಆಗಿವೆ. ಈ ವಾರ ಸೌತ್ ಇಂಡಿಯನ್ ಹೀರೋ, ಸಂಭ್ರಮ, ಪಲಾರ್, ಜ್ಯೂಲಿಯಟ್ 2, ಹೊಟ್ಟೆಪಾಡು, ಗೌಳಿ, ಕ್ಯಾಂಪಸ್ ಕ್ರಾಂತಿ, ಅಸ್ತಿರ, ಅಂತರಂಗ, ಆರ್ಟಿಕಲ್ 370 ಮತ್ತು 1975 ಚಿತ್ರಗಳು ತೆರೆಗೆ ಬರುತ್ತಿವೆ. ಇದನ್ನೂ ಓದಿ: ‘ಪೆಂಟಗನ್’ ಸಿನಿಮಾದ 3ನೇ ಕಥೆಯ ಲಿರಿಕಲ್ ವಿಡಿಯೋ ಸಾಂಗ್ ರಿಲೀಸ್

ಬಹುತೇಕ ಚಿತ್ರಗಳು ಹೊಸಬರದ್ದೇ ಆದರೂ, ಹೊಸ ಮತ್ತು ವಿಭಿನ್ನ ರೀತಿಯ ಕಾರಣಗಳಿಂದಾಗಿ ಕೆಲ ಚಿತ್ರಗಳು ಗಮನ ಸೆಳೆದಿವೆ. ಬಹುವರ್ಷಗಳ ನಂತರ ಶ್ರೀನಗರ ಕಿಟ್ಟಿ (Srinagar Kitty) ನಟನೆಯ ಚಿತ್ರ ತೆರೆ ಕಾಣುತ್ತಿದೆ. ಅಲ್ಲದೇ, ಈಗಾಗಲೇ ಫಸ್ಟ್ ರಾಂಕ್ ಸಿನಿಮಾ ಮೂಲಕ ಭರವಸೆ ಮೂಡಿಸಿರುವ ನರೇಶ್ (Naresh) ನಿರ್ದೇಶನದ ಮತ್ತೊಂದು ಚಿತ್ರ ತೆರೆ ಕಾಣುತ್ತಿದೆ. ಟ್ರೇಲರ್ ಮೂಲಕ ಗಮನ ಸೆಳೆದಿದ್ದ ಪಲಾರ್ ಚಿತ್ರ ಕೂಡ ಈ ವಾರ ಬೆಳ್ಳಿತೆರೆಯಲ್ಲಿದೆ.

LIVE TV
[brid partner=56869869 player=32851 video=960834 autoplay=true]

Join our Whatsapp group by clicking the below link
https://chat.whatsapp.com/E6YVEDajTzH06LOh77r25k